स्वामी संदीपानंद गिरि ने शुक्रवार को कहा कि सबरीमाला पर मौजूदा मुद्दा पूरी तरह राजनीतिक है. सबरीमला पर उच्चतम न्यायालय के फैसले की सराहना करने के बाद इस सप्ताह उनके आश्रम पर हमला हुआ था. कुडामोनकडावू में संदीपानंद गिरि के सालग्रामम आश्रम पर 26 अक्टूबर को अज्ञात लोगों ने हमला किया था. तिरुवनंतपुरम के बाहरी इलाके में मौजूद उनके आश्रम के सामने खड़ी दो कारों और एक स्कूटर को आग लगा दी गई.